Държавен вестник, бр. 88, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  88
ръжения, свързани с пожарната безопасност, 
и контролират спазването на условията на 
издадените разрешения;“
г) създават се т. 15 и 16:
„15. изискват от държавни органи, юриди­
чески лица и граждани планове за осигуряване 
на пожарната безопасност при организиране 
на мероприятия и извършване на дейности, с 
които временно се променя нивото на пожар­
ната опасност;
16. извършват проверки за наличието на 
разрешение на продуктите за пожарогасене 
по отношение на гасителната им ефективност 
и контролират спазването на издаденото раз­
решение.“
2. В ал. 3 числото „8“ се заличава.
3. Създават се ал. 5, 6 и 7:
„(5) Държавният противопожарен контрол 
включва:
1. контрол за спазването на правилата и нор­
мите за пожарна безопасност при проектиране, 
строителство, реконструкция, модернизация и 
експлоатация на обектите в урбанизираните, 
земеделските, горските, защитените територии 
и нарушените територии за възстановяване, 
сградите и технологичните съоръжения и ин­
сталации;
2. контрол на продуктите за пожарогасене 
по отношение на тяхната гасителна ефектив­
ност, наличието на разрешение и спазването 
на условията на издаването му;
3. контрол за съответствието на влаганите в 
строежите продукти с нормативните изисквания 
за пожарна безопасност;
4. контрол за спазване условията на изда­
дените разрешения на търговците по чл. 91е и 
на осъществяваните от тях дейности;
5. участие в държавните приемателни коми­
сии за разрешаване ползването на строежите;
6. издаване на сертификати и извършване 
на сертификационни проверки за съответствие 
на обектите с изискванията за пожарна без­
опасност;
7. съгласуване на проекти и даване на стано­
вища за въвеждане на строежите в експлоатация.
(6) За определяне на правилата и нормите за 
пожарна безопасност по ал. 5, т. 1 министърът 
на вътрешните работи съвместно с министъра 
на регионалното развитие и благоустройството 
издават наредби.
(7) За определяне на правилата и нормите за 
пожарна безопасност при други дейности, които 
създават опасност за възникване на пожари и 
застрашават живота и здравето на гражданите, 
министърът на вътрешните работи съвместно 
със съответния министър издават наредби.“
§ 45. Член 91в се изменя така:
„Чл. 91в. Органите за пожарна безопасност 
и защита на населението не извършват:
1. пожарогасителна и спасителна дейност и 
дейности по защита при бедствия в обекти на 
подземната минна промишленост;
2. държавен противопожарен контрол в 
обекти на подземната минна промишленост, на 
Министерството на отбраната и на транспорт­
ните средства с изключение на земеделската 
техника;
3. дейности по защита при бедствия извън 
вътрешните морски води.“
§ 46. В чл. 91д ал. 1, 2 и 3 се изменят така:
„(1) За осигуряване на дейностите по чл. 52г, 
ал. 2 в обекти може да се сключват договори 
между МВР и заинтересованите лица.
(2) За осигуряване на пожарната безопасност 
и защита на населението при мероприятия или 
дейности с краткосрочен характер може да се 
сключват договори между МВР и заинтересо­
ваните лица.
(3) За осигуряване на дейностите по ал. 1 
извън определената обща численост на МВР 
в основната структура по чл. 9, ал. 1, която е 
страна по договора, се назначават служители 
за срока на неговото действие.“
§ 47. Член 91е се изменя така:
„Чл. 91е. (1) Министърът на вътрешните 
работи или оправомощени от него длъжностни 
лица издават и отнемат разрешения на търговци 
за извършване на дейности по осигуряване на 
пожарната безопасност на обекти и/или екс­
плоатация на уреди и съоръжения, свързани с 
пожарната безопасност.
(2) Дейностите по ал. 1 включват:
1. противопожарно обезопасяване и про­
веждане на превантивни и организационни 
мероприятия за осигуряване на пожарната 
безопасност в обекта;
2. пожарогасителна дейност;
3. спасителна дейност;
4. експлоатация на противопожарни уреди 
и съоръжения.
(3) За получаване на разрешение за извърш­
ване на всички или на отделни дейности по 
ал. 2 търговецът представя:
1. актуално удостоверение за вписване в 
търговския регистър, издадено не по-късно от 
6 месеца преди датата на подаване на искането;
2. удостоверение по чл. 87, ал. 6 от Данъчно-
осигурителния процесуален кодекс, че търгове­
цът и неограничено отговорните съдружници в 
командитно или събирателно дружество нямат 
задължения;
3. документ за внесена държавна такса.
(4) За осъществяване на дейностите по ал. 2 
търговецът и/или наетите от него лица трябва:
1. да притежават необходимата професио­
нална квалификация;
2. да не са осъждани за умишлено престъ­
пление от общ характер, освен ако са реаби­
литирани;
3. да са клинично здрави и да не страдат от 
психическо заболяване.
(5) Разрешение за извършване на дейностите 
по ал. 2 не се издава, а издаденото разрешение 
се отнема в случаите, когато търговецът: